armvectores/hy_wikipedia_2023 huggingface dataset:
Ոսկե աստղի ասպետ

«Ոսկե Աստղի ասպետ» (ռուս.՝ «Кавалер Золотой Звезды»), խորհրդային գեղարվեստական ֆիլմ, որը նկարահանել է ռեժիսոր Յուլի Ռայզմանը 1950 թվականին Սեմյոն Բաբաևսկու համանուն վեպի հիման վրա։ Այն պատմում է Հայրենական մեծ պատերազմի մասնակից, Խորհրդային Միության հերոս Սերգեյ Տուտարինովի աշխատանքային գործունեության և սիրո մասին։ Պրեմիերան կայացել է 1951 թվականի հուլիսի 9-ին։ Ֆիլմը ներառվել է 1951 թվականի Կաննի կինոփառատոնի ծրագրում։


== Սյուժե ==
Հայրենական մեծ պատերազմի մասնակից, Խորհրդային Միության հերոս Սերգեյ Տուտարինովը պատերազմից հետո վերադառնում է Ստավրոպոլի երկրամաս՝ հայրենի ստանիցա, ինչպես նա սկզբում կարծում էր, կարճ ժամանակով, բայց ծանոթանալով շրջանի կյանքին, մնում է վերականգնելու պատերազմի ժամանակ ավերված տնտեսությունը։ Սերգեյն առաջարկում է «հնգամյա պլան», որը ներառում է էլեկտրակայանի կառուցումը։ Շրջգործկոմի նախագահը՝ ծեր կարմիր մարտիկը, դեմ է, բայց Սերգեյին աջակցում են շրջկոմի և կրայկոմի քարտուղարները, նրա ծրագիրը քննարկում և հաստատում է ստանիցայի աշխատավոր ժողովուրդը։ Սերգեյն ստանում է շրջանային գործադիր կոմիտեի նախագահի պաշտոնը, և, ցուցաբերելով իրական ղեկավարի ունակություններ, հաջողության է հասնում աշխատանքում։ Դժվարությամբ են դասավորվում նրա հարաբերությունները Իրինայի հետ, որի հետ նա ծանոթացել է ստանիցա վերադառնալիս։


== Դերերում ==
Սերգեյ Բոնդարչուկ – Սերգեյ Տիմոֆեևիչ Տուտարինով
Անատոլի Չեմոդուրով – Սեմյոն Աֆանասևիչ Գոնչարենկո
Կիրա Կանաևա – Իրինա Իվանովնա Լյուբաշյովա
Բորիս Չիրկով – Պավել Պետրովիչ Կոնդրատև, շրջկոմի քարտուղար
Նիկոլայ Կոմիսարով – Ֆեոդոր Լուկիչ Խոխլակով, շրջանային գործադիր կոմիտեի նախագահ
Վլադիմիր Ռատոմսկի – Ստեպան Պետրովիչ Ռագուլին, կոլտնտեսության նախագահ
Կոնստանտին Սվետլով – Սավվա Նեստորովիչ Օստրոուխով, ստանսովետի նախագահ
Նիկոլայ Գրիցենկո – Ալեքսեյ Ստեպանովիչ Արտոմաշով, կոլխոզի նախագահ
Իվան Պերևերզև – Անդրեյ Պետրովիչ Բոյչենկո, կրայկոմի քարտուղար
Պյոտր Կիրյուտկին – Պրոխոր Նենաշև
Դանիել Իլչենկո – Տիմոֆեյ Իլյիչ, Տուտարինովի հայր
Մարիա Յարոցկայա – Վասիլիսա Նիլովնա, Տուտարինովի մայրը
Թամարա Նոսովա – Անֆիսա, Տուտարինովի քույրը
Ստեպան Կայուկով – Ռուբցով-Եմնիցկի, շրջանային պահանջկոոպերացիայի տնօրեն
Ալեքսանդրա Պանովա – Մարֆա Լյուբաշևա
Բորիս Բիտյուկով – Վիկտոր Գրաչյով, ինժեներ-շինարար
Գալինա Ֆրոլովա – հարևանուհի


== Նկարահանող խումբ ==
Սցենարի հեղինակ՝ Բորիս Չիրսկով
Բեմադրող ռեժիսոր՝ Յուլի Ռայզման
Օպերատոր՝ Սերգեյ Ուրուսևսկի
Բեմադրող նկարիչ՝ Ա. Պարխոմենկո
Կոմպոզիտոր՝ Տիխոն Խրեննիկով


== Ծանոթագրություններ ==


== Արտաքին հղումներ ==
«Ոսկե աստղի ասպետ» ֆիլմը «Մոսֆիլմի» օնլայն կինոթատրոնում
«Ոսկե աստղի ասպետ» ֆիլմը Энциклопедия отечественного кино կայքում
Սեմյոն Բաբաևսկին ֆիլմում Archived 2010-03-27 at the Wayback Machine.
Սեն Պիեռ դը Մեզոարգ

Սեն Պիեռ դը Մեզոարգ (ֆր.՝ Saint-Pierre-de-Mézoargues), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 232 մարդ, բնակչության խտությունը` 56.17 մարդ/կմ²։ Բնակավայրը զբաղեցնում է 4.13 կմ² տարածք։


== Աշխարհագրություն ==
Գտնվում է Փարիզ քաղաքից 590 կմ հարավ, Մարսել քաղաքից` 90 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան)  բնակիչ, որոնցից ակտիվ էին 109-ը, իսկ ոչ ակտիվները` 45։ Ակտիվության ցուցանիշը կազմում է 70,8 %։ 109 աշխատունակ մարդկանցից աշխատել է 99 անձ (61 տղամարդ և 38 կին)։ Գործազուրկ են եղել 10 անձ (0 տղամարդ և 10 կին)։ 45 անաշխատունակներից 11-ը եղել են աշակերտներ կամ ուսանողներ, 25-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դոնաս

Դոնաս կոմունա Իտալիայի՝ Վալլե Դ'Աոստա մարզում։
Բնակչությունը կազմում է 2622 մարդ (2012 թվականի տվյալներով)։ Բնակչության խտությունը՝ 79 մարդ/կմ²։ Տարածքը՝ 34 կմ²։ Փոստային ինդեքսը՝ 11020, հեռախոսային կոդը՝ 0125։


== Ժողովրդագրություն ==
Բնակչության դինամիկա՝


== Կոմունայի վարչակազմ ==
Հեռախոս՝ 0039 0125804728
Էլեկտրոնային հասցե՝ info@comunedidonnas.info


== Ծանոթագրություններ ==
Նիկոլայ Բոյկով

Նիկոլայ Բոյկով (բուլղար․՝ Николай Бойков, հունվարի 26, 1968(1968-01-26), Վիդին, Բուլղարիայի Ժողովրդական Հանրապետություն), հունգարացի գրող, գրաքննադատ և թարգմանիչ։


== Կենսագրություն ==
Նիկոլայ Բոյկովը ծնվել է 1968 թվականի հունվարի 26-ին Վիդինում, Բուլղարիա։ 1985 թվականին նա ավարտել է Վինդինի Մաթեմատիկայի ավագ դպրոցը և ընդունվել է Սոֆիայի համալսարան։ Ավելի ուշ, Հունգարիայում երկու կիսամյակ պոլիտեխնիկում սովորելուց հետո, նա Դեբրեցենի համալսարանում շարունակել է սովորել Հունգարիայի լեզվաբանությունը, որը ավարտել է 1994 թվականին։
1998-2005 թվականներին Սոֆիայի համալսարանում ուսուցանել է հունգարերեն և գրականություն։


== Գրքեր ==
Մետաֆիզիկա (Free Poetic Society, Սոֆիա, 2000)
Վեպեր կենսագրությունով (Janet 45, Պլովդիվ, 2003)
Հայտարարված սիրո մեջ (handmade, Սոֆիա, 2005)
Կյանքի գիրքը (Ciela, Սոֆիա, 2010)


== Ընտրյալ երկեր ==
Péter Esterházy, "The Glance of Countess Hahn-Hahn" (Hahn-Hahn grófnő pillantása) (հրատարակվել է Բուլղարիայում "SONM"-ի կողմից 2000 թվականին)
Ferenc Szijj, Kéregtorony (հրատարակվել է Բուլղարիայում "SONM"-ի կողմից 2002 թվականին)
Szilárd Borbély, Ami helyet (հրատարակվել է Բուլղարիայում "SONM"-ի կողմից 2002 թվականին)
Péter Nádas, "Own Death" (հրատարակվել է Բուլղարիայում "Altera"-ի կողմից 2011 թվականին)
Imre Kertész, "The Union Jack" (Az angol lobogó) (հրատարակվել է Բուլղարիայում "Altera"-ի կողմից 2011 թվականին)
István Örkény, "One Minute Stories" (Válogatott egyperces novellák) (հրատարակվել է Բուլղարիայում "Janet 45"-ի կողմից 2012 թվականին)Նա նաև թարգմանել է Անդրեաս Գերևիչի, Նանդոր Գիոնի, Գաբոր Նեմեթի, Ատիլա Բարտիսի, Պալ Բեկեսի, Ատիլա Հազաիի Օտտո Կիսի և այլ գրողների աշխատությունները։


== Ծանոթագրություններ ==


== Արտաքին հղումներ ==
Նիկոլայ Բոյկովի էջը Բուլղարացի ժամանակակից գրողների կայքում
Նիկոլայ Բոյկովը LiterNet կայքում
Ամվար

Ամվար, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անալգին

Անալգին, ցավը հանգստացնող, ջերմությունն իջեցնող և հակաբորբոքային դեղանյութ։ Նշանակվում է նյարդացավերի, մկանային և նյարդային հյուսվածքների բորբոքումների, ինչպես նաև բարձր ջերմությամբ ընթացող հիվանդությունների (գրիպ, ռևմատիզմ) դեպքում՝ դեղահատերի և սրսկումևերի ձևով։
Լիտվայի քաղաքների ցանկ

Լիտվայում առանձնացվում են երեք տիպի բնակավայրեր՝ քաղաքներ, փոքր քաղաքներ (miestelis) ու գյուղեր (kaimas)։
Բնակավայրին քաղաքի կարգավիճակ է տալիս Լիտվայի Հանրապետության Սեյմը։ Լիտվայի վիճակագրական դեպարտամենտի տվյալներով՝ Լիտվայում կա 103 քաղաք (2009 թվականի տվյալներով)։


== Ծանոթագրություններ ==
Նյուրնբերգի բուրգգրաֆություն

Նյուրնբերգի բուրգգրաֆություն (գերմ.՝ Burggrafschaft Nürnberg), միջնադարյան պետություն Սրբազան Հռոմեական կայսրության տարածքում։


== Պատմություն ==
Նյուրնբերգի բուրգգրաֆությունը սկիզբ է առնում 11-րդ դարում կառուցված ամրոցից, որը Հենրիխ III թագավորը հիմնել է Պեգնից գետի ափին՝ ժայռի վրա, որպեսզի նվազեցնի Բամբերգի եպիսկոպոսության ազդեցությունը մոտակա տարածքների վրա։
Մոտ 1105 թվականին այդ ամրոցը, որպես ավատ տրվել է Ռաաբի կոմսերին, որոնք ծագում էին Ավստրիայից։ Որոշ ժամանակ անց նրանց տիրույթները սկսեցին կոչվել Նյուրնբերգյան բուրգգրաֆություն։ 1190 թվականին՝ չթողնելով ժառանգ իրենից հետո, մահանում է բուրգգրաֆ Կոնրադ II Ռաաբը։ Նյուրնբերգը ժառանգում է նրա փեսա Ֆրիդրիխը Ցոլլերնների տոհմից (Հոհենցոլերններ)։ Մոտ 1191 թվականին Հենրիխ VI թագավորը շնորհում է նրան բուրգգրաֆի (բուրգերի կոմսի) տիտղոս և որպես ավատ նվիրում նրան Նյուրնբերգի տարածքը։
Հատկանշական է, որ Նյուրնբերգ քաղաքը զարգացել է անկախ իշխող ամրոցից։ Այդ անկախությունը ընդլայնվել է բուրգգրաֆ Կոնրադ I-ի օրոք, երբ Ֆրիդրիխ II կայսրը 1219 թվականին շնորհել է քաղաքին ազատությունների մեծ հրովարտակը, դրանով քաղաքին տալով կայսրական քաղաքի տիտղոս։
Հոհենցոլերնները Նյուրնբերգի տարածքը կառավարել են մինչև 1427 թվականը, երբ Ֆրիդրիխ VI-ը վաճառել է ամրոցի սեփականության իրավունքը Նյուրնբերգի քաղաքային իշխանությանը։ Նյուրնբերգը, որպես ազատ կայսերական քաղաք, գոյություն է ունեցել մինչև Սրբազան Հռոմեական կայսրության վերացումը՝ 1806 թվականին։


== Բուրգգրաֆների ցանկը ==

1105-ից 1191-ը Նյուրնբերգի բուրգգրաֆությունը կառավարել են Ռաաբ տոհմի կոմսերը։
Կոնրադ II-ի մահից հետո, որը մահացել է առանց արական սեռի ներկայացուցչի, բուրգգրաֆությունը անցել է Ցոլլերն կոմսերին (հետագայում Հոհենցոլերններ) Ֆրիդրիխ I Ցոլերն-ի և Կոնրադ II-ի դստեր՝ Սոֆիա Ռաաբի ամուսնության շնորհիվ։


== Գրականություն ==
Sigmund Benker, Andreas Kraus (Hrsg.)։ Geschichte Frankens bis zum Ausgang des 18. Jahrhunderts. Begründet von Max Spindler. 3. Auflage. Beck, München 1997. ISBN 3-406-39451-5
Max Spindler, Gertrud Diepolder: Bayerischer Geschichtsatlas. Bayerischer Schulbuch-Verlag, München 1969
Gerhard Taddey: Lexikon der deutschen Geschichte. 3. Auflage. Kröner, Stuttgart 1998. ISBN 3-520-81303-3
Markus Twellenkamp: Die Burggrafen von Nürnberg und das deutsche Königtum (1273—1417). (= Nürnberger Werkstücke zur Stadt- und Landgeschichte; Band 54). Korn und Berg, Nürnberg 1994. ISBN 3-87432-129-0 (zugl. Dissertation, Universität Bonn 1993)


== Ծանոթագրություններ ==


== Տես նաև ==
Նյուրնբերգ
(71) Նիոբե

(71) Նիոբե (անգլ.՝ Niobe), աստերոիդ աստերոիդների հիմնական գոտում։ Հայտնաբերվել է 1861 թվականի օգոստոսի 13-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,754277 ա. մ., առավելագույնը մոտենում է 2,2712 ա. մ. հեռավորության վրա և հեռանում 3,2374 ա. մ., իսկ Երկրի ուղեծրին Նիոբե աստերոիդը նվազագույնը մոտենում է 1,4035 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1669,59 երկրային օրվա ընթացքում, իր ուղեծրով շարժվելով միջինում 0,215622 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,26° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Նիոբե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուկերլենդ

Ուկերլենդ  (գերմ.՝ Uckerland), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 3014 մարդ (ըստ 2010 թվականի դեկտեմբերի 31-ի)։ Տարածքը կազմում է 166,19 կմ²։ Փոստային ինդեքս՝ 12 0 72 579։


== Արտաքին հղումներ ==
Պաշտոնական էջ


== Ծանոթագրություններ ==
Կամբյուսես II

Կամբյուսես II (հին պարսկերեն՝ Կամբուջիե), ծն.թ. անհայտ - մ.թ.ա. 522, պարսից արքայից արքա մ.թ.ա. 529-ից։ Աքեմենյանների դինաստիայից։
Եղել է հոր՝ Կյուրոս II Մեծի ավագ որդին և գահակիցը, ապա հաջորդել է նրան։ Կյուրոս II-ը թագադրել է Կամբյուսեսին 539 թ. Բաբելոնը գրավելուց հետո։ Թագադրությունը տեղի է ունեցել ավանդական արարողակարգով՝ 538 թ. նոր տարվա օրը՝ նիսանի 4-ին (մարտի 27-ին)։ Վախենալով մրցակցությունից՝ սպանել է եղբորը՝ Սմերդիսին։ Մ.թ.ա. 526-ին արշավել է Եգիպտոս, Նեղոսի դելտայում՝ Պելուսիոնի մոտ, հաղթել փարավոն Պսամմետիկոս III -ին՝ գրավելով մայրաքաղաք Մեմփիսը, և իրեն հռչակել փարավոն՝ հիմնելով նոր՝ XXVII դինաստիան։ Մ.թ.ա. 522-ին ապստամբություն է բռնկվել ամբողջ տերության մեջ՝ մոգ Գաումատայի գլխավորությամբ, որը ներկայացել է որպես Կամբյուսեսի սպանված եղբայր Սմերդիս։ Աքեմենյանների դեմ ապստամբել է նաև Հայաստանը։ Եգիպտոսից Պարսկաստան վերադառնալու ճանապարհին Կաբմբյուսեսը մահացել է անհայտ հանգամանքներում։


== Ծանոթագրություններ ==
SINOIAN

SINOIAN (հայերեն՝ ՍԻՆՈՅԱՆ), հայկական նորաձևության ապրանքանիշ, որը հիմնադրվել է 2013 թ.-ին Գերմանիայում։ Այն իր տեսակի մեջ առաջին և միակ ապրանքանիշն է, որ միտված է դիզայնի հայկական տարրերի վրա հիմնված բարձրորակ  նորաձևության ստեղծմանը ։
Անվանի ու հանրահայտ մարդիկ, որոնք  «ՍԻՆՈՅԱՆ» բրենդի հագուստ են կրել հանրության շրջանում կամ ծանոթացել են ապրանքանիշին՝ Շառլ Ազնավուրը, Էնդի Խաչատրյանը, Ջենեոլոջին, Վահե Թիլբյանը, Արմենչիկը, Լիլիթ Հովհաննիսյանը և Վահե Բերբերյանն են ։ ՍԻՆՈՅԱՆ ապրանքանիշն նորաձևության իր տարրերում օգտագործում է «ԵՐՎՆ» հապավումը Հայաստանի մայրաքաղաք Երևանի  համար։


== Պատմություն ==
Ապրանքանիշը հիմնադրվել է հայ դիզայներ Էմին Բոլբոլյանի կողմից, ով ծնվել է Գերմանիայի Վուպերտալ քաղաքում։ Բոլբոլյանն ավարտել է հանրահայտ Ֆոլկվանգի Արվեստի Համալսարանը և 2012-ի սկզբին ստեղծել  հայկական ժամանակակից և թեմատիկ պատրաստի նորաձևության ապրանքանիշը ։ ՍԻՆՈՅԱՆ ապրանքանիշի  նմուշներում տեսողականորեն համադրված են հայ ազգի ավանդական մշակութային ձևավորման տարրերը ժամանակակից նորաձևության միտումներով՝ թարմ, ժամանակակից զգացողությամբ։ Ապրանքանիշն առանձնանում է որակի, ոճի և տեսակի և նորաձևության տեսանկյունից, ինչըը տարածվում է գեղագիտությունից այն կողմ՝ համատեղելով ավանդույթը, նորաձևությունը և արվեստը։ ՍԻՆՈՅԱՆ-ը գրավում է մարդկանց մշակութային տեսանկյունից։ Այն ժամանակ, երբ ազգերը  հեռանում են միմյանցից, ՍԻՆՈՅԱՆԸ կամուրջ է կառուցում ավանդույթի և ժամանակակից դարաշրջանի միջև ։


== Եվրատեսիլ ==
2015-ի մայիսին ՍԻՆՈՅԱՆՆ ընտրվեց Հայաստանը ներկայացնելու Վիեննայում անցկացվող Եվրատեսիլի առաջին «Նորաձևություն հանուն Եվրոպայի» նորաձևության ցուցադրությանը ։ Ցուցահանդեսի ընթացքում ՍԻՆՈՅԱՆ նորաձևության տունը հաջողությամբ ներկայացրեց իր նոր հավաքածուի ութ կտոր։ Մյուս մասնակիցները, այդ թվում նաև Միքայել Միքալսկին՝ Գերմանիայի, Գալիա Լահավը՝ Իսրայելի, Իվանա Հելսինկին Ֆինլանդիայի, Ագնեսա Վյութաջը՝ Ալբանիայի, Կալցեդոնիան՝ Իտալիայի նորաձևությունը և այլն ։ Նորաձևության ցուցադրությունը հերարձակվեց հեռուստատեսությամբ և գրավեց մինչև 10.000 այցելուների ուշադրությունը ։


== Համագործակցություն ==
Հայտնի նկարիչ Սևադա Գրիգորյանի հետ բացառիկ համագործակցության արդյունքում վերջինիս նկարները առաջին անգամ  դարձել են նորաձևության մաս ։ ՍԻՆՈՅԱՆԻ «Սևադա հավաքածուն» հիմնված է Սևադա Գրիգորյանի նկարների հիման վրա։ Հավաքածուն բաղկացած է դիզայներական վեց շապիկներից, ինչպես կանանց, այնպես էլ տղամարդկանց համար ։


== Ծանոթագրություններ ==
Պեր Օսկարսսոն

Պեր Օսկարսսոն (անգլ.՝  Per Oscarsson, հունվարի 28, 1927(1927-01-28), Կունգսհոլմ, Շվեդիա - դեկտեմբերի 31, 2010(2010-12-31)[…], Ardala parish, Skara Municipality, Västra Götaland County, Շվեդիա), շվեդ դերասան, սցենարիստ և կինոռեժիսոր։ 


== Կենսագրություն ==
Պեր Օսկարսսոնը ծնվել է Ստոկհոլմում։ Դերասանական կրթություն ստացել է Ստոկհոլմի Թագավորական դրամատիկական թատրոնի դպրոցում, որն ավարտել է 1947 թվականին։ Առաջին անգամ ելույթ է ունեցել 1948 թվականին։ Հետո խաղացել է ստոկհոլմական տարբեր թատրոններում։
Մահացել է կնոջ հետ հրդեհի ժամանակ, որը պատահել էր իրենց տանը։ Տունը գտնվում էր Շվեդիայի հարավում։


== Ֆիլմագրություն ==


=== Դերասան ===
1945 թվական - Լուրջ խաղ/Den allvarsamma leken
1949 թվական - Ծովի տղան/Havets son
1952 թվական - Հանդիպում բախտի հետ/Möte med livet
1953 թվական - Վառավվա/Barabbas
1954 թվական - Կարին Մոնստոդեր/Karin Månsdotter
1955 թվական - Վայրի թռչուններ/Vildfåglar
1962 թվական - Տոմս դեպի դրախտ/Biljett till paradiset
1966 թվական - Մահճակալ քրոջ և եղբոր համար, 1782/ Syskonbädd 1782
1966 թվական - Քաղց/Sult
1968 թվական - Էնե, բենե, ռես/Ole dole doff
1968 թվական - Դենդին դոնդողի մեջ/A Dandy in Aspic
1969 թվական - Ան Մագրիտ/An-Magritt
1971 թվական - Վերջին պատերազմը/The Last Valley
1971 թվական - Թութակ/Papegojan
1972 թվական - Կարգավորումներ/Nybyggarna
1973 թվական - Էբոն Լունդի/Ebon Lundin
1973 թվական - Բլոքհաուս/The Blockhouse
1976 թվական - Դագնի/Dagny
1977 թվական - Առյուծասիրտ եղբայրներ/Bröderna Lejonhjärta
1978 թվական - Պիկասոյի արկածները/Picassos äventyr
1979 թվական - Քրիստոֆերի տունը/Kristoffers hus
1979 թվական - Շարլոտա Լևենշյոլդ/Charlotte Löwensköld
1980 թվական - Շվեյցարիան շվեդներին/Sverige åt svenskarna
1981 թվական - Մոնտենեգրո/Montenegro eller Pärlor och svin
1984 թվական - Ռոնջա Ռովարդոտեր/Ronja Rövardotter
1994 թվական - Կարողանու՞մ ես սուլել, Յոհաննա/Kan du vissla Johanna?
1996 թվական - Գերմանացիները/Germans
1997 թվական - Վերջին վիկինգը/Den sidste viking
2001 թվական - Շատ կոնֆետներ ուղարկիր/Send mere slik
2003 թվական - Մարդ՝ դռան ետևում/Manden bag døren
2005 թվական - Երիտասարդ Անդերսոն/Unge Andersen
2009 թվական - Դրակոնների դաջվածքներով աղջիկը/Män som hatar kvinnor
2009 թվական - Կրակի հետ խաղացող աղջիկը/Luftslottet som sprängdes


=== Սցենարիստ և ռեժիսոր ===
1973 թվական - Էբոն Լունդին/Ebon Lundin
1980 թվական - Շվեյցարիան շվեդներին


== Ճանաչում ==
1966 թվական - մրցանակ տղամարդու լավագույն դերի համար - Կաննի 19-րդ կինոփառատոն
1967 թվական - մրցանակ «Բոդիլ»՝ տղամարդու լավագույն գլխավոր դեր
1969 թվական - մրցանակ «Silver Hugo» Չիկագոյի միջազգային կինոֆեստիվալ՝ տղամարդու լավագույն դեր


== Ծանոթագրություններ ==
Սպենտա Արմաիտի

Սպենտա Արմաիտի - պարսկերեն՝ سپنته آرمیتی կամ سپنت اَرمَیتی կամ سپند آرامئیتی - Ահուրա Մազդայի կողմից «Սրբազան Հոգու» միջոցով արարված յոթ Ամահրասպանդներից մեկն է, որին նշանակալի դեր ու տեղ էր տրվում զրադաշտական համայնքում մարդկային հասարակության մեջ։


== Գործառույթները ==
Սպենտա Արմաիտին, ով հանդիսանում էր մայր-երկրի պաշտպանն ու նրա վրա ապրող էակների արարիչներից մեկը, նաև կանանց պաշտպաններ էր ու հովնավորը։ Վերջիններս, իրենց հովանավոր Աստծու նման պետք է լինեին, առողջ ու հնազանդ։ Ի հակադրություն Սպենտա Արմաիտիի, տղամարդկանց պաշտպանն էր համարվում Խշաթրա Վայրիան, ով երկնքի «քարե» պաշտպաններ ու տղամարդկանց հովանավորը։ Միաժամանակ վերջինս նաև մարտիկների հիմնական աստվածությունն էր, ում ուղղված էին լինում պատերազմ գնացող տղամարդկանց աղոթքները։


== Ծանոթագրություններ ==
Տիտտա Ռուֆֆո

Տիտտա Ռուֆֆո (իսկական անունը և ազգանունը՝ Կաֆիեռո Տիասաւ Ռուֆֆո, հունիսի 9, 1877(1877-06-09), Պիզա, Տոսկանա, Իտալիա - հուլիսի 6, 1953(1953-07-06), Ֆլորենցիա), իտալացի երգիչ (բարիտոն)։


== Կենսագրություն ==
1896 թվականին ընդունվել է Հռոմի «Սանտա Չեչիլիա» ակադեմիան, երգեցողություն պարապել Վ․ Պերսիկինիի մոտ, մասնավոր դասեր է առել Ս․ Սպարապանիից և Լ․ Կասսինիից։ Բեմելը՝ 1898 թվականին, Հռոմի «Կոստանցի» թատրոնում (մունետիկի դերերգը Վագների «Լոենգրին»-ում)։ Երգել է Իտալիայի տարբեր քաղաքների օպերային թատրոններում (այդ թվում՝ Միլանի «Լա Սկալա»-ում)։ 1900 թվականից մեծ հաջողությամբ հանդես է եկել աշխարհի խոշորագույն օպերային բեմերում (Ռուսաստանում առաջին անգամ՝ 1905 թվականին)։ Իտալիայում ֆաշիստ, վարչակարգի հաստատումից հետո Տիտտա Ռուֆֆոն հեռացել է հայրենիքից։ Տիտտա Ռուֆֆոն օժտված էր հազվադեպ գեղեցիկ և հարուստ տեմբրի, լայն ձայնածավալի հզոր ձայնով, դրամատիկ․ վառ տաղանդով։ Դերերգերից են՝ Ֆիգարո (Ռոսսինիի «Սևիլյան սափրիչ»), Ռիգոլետտո, ժերմոն, Յագո (Վերդիի «Ռիգոլետտո», «Տրավիատա», «Օթելլո»), Համլետ (Թոմայի «Համլետ»), Սկարպիա (Պուչչինիի «Տոսկա»), Տոնիո (Լեոնկավալլոյի «Պայացներ»), Բորիս Դողունով (Մուսորգսկու «Բորիս Դողունով»), Դև (Ռուբինշտեյնի «Դև»)։


== Ծանոթագրություններ ==
Վերին Հավել (շրջան)

Վերին Հավել (գերմ.՝ Landkreis Oberhavel), շրջան է Գերմանիայում։ Շրջանի կենտրոնը Օրանիենբուրգն է։ Բրանդենբուրգը գտնվում է պետության տարածքում։ Տարածքը՝ 1796 կմ2։ Բնակչությունը 203,2 հազար մարդ(2010 թվականի տվյալներով)։ Բնակչության խտությունը՝ 113 մարդ/կմ2։ Պաշտոնական կոդ՝ 12650։
Տարածքը բաժանված է 19 համայնքների։


== Քաղաքները և համայնքները ==
Օրանիենբուրգ (41 891)
Հենինգսդորֆ (25 940)
Հոհեն Նոյենդորֆ (24 349)
Մյուլենբեքեր Լենդ (14 048)
Զեհդենիկ (13 895)
Ֆելտեն (11 840)
Գլինիկե (10 973)
Օբերկրեմեր (10 655)
Լովենբերգեր Լենդ (8077)
Բիրկենվերդեր (7819)
Կրեմեն (7128)
Լեգեբրուխ (6621)
Ֆյուրստենբերգ (6253)
Գրանզե (5967)
Լիբենվալդե (4335)
Շտեխլին (1248)
Սոնենբերգ (889)
Գրասվոլտերսդորֆ (862)
Շոներմարկ (438)


== Արտաքին հղումներ ==
www.oberhavel.de պաշտոնական կայք
Sito ufficiale
Oberhavel Archived 2007-09-26 at the Wayback Machine.
www.oberhavel.de Ресми сайты
Քրաշ (Տեխաս)

Քրաշ (անգլ.՝ Crush), երկու գնացքների ընդհարումը ցուցադրող շոուի համար ժամանակավոր ստեղծված քաղաք ԱՄՆ Տեխաս նահանգում։


== Պատմություն ==
1896 թվականին Միսուրի-Կանզաս-Տեխաս երկաթուղային ուղևորատար երկաթուղային ընկերության (հայտնի էր որպես Քեթի՝ ըստ անվան սկզբնատառերի՝ MKT) գործակալ Ջորջ Ուիլիամ Քրաշը ընկերությանը առաջարկել  է երկաթուղին գովազդելու նպատակով երկու գնացքների դեմ առ դեմ ընդհարման շոու կազմակերպել։ Դա անելու համար Տեխասում ժամանակավոր քաղաք է կառուցվել։ Ընդհարման համար օգտագործվել են դուրս գրված հին մոդելի շոգեքարշերը։ Շոուի համար գումար չեն գանձել, բայց նահանգի ցանկացած վայրից երկաթգծով քաղաք ժամանելու և ետադարձ տոմսը  արժեցել է երկու դոլլար (2019 թվականի 61,46 դոլլարի համարժեքը)։ Շոուն տեղի է ունեցել 1896 թվականի սեպտեմբերի 15-ին։  Դիտելու համար հավաքվել է մոտ 40,000 մարդ, որն ավելին էր քան  Տեխասի մեծությամբ երկրորդ քաղաքի բնակչությունը։
Տեխասի Մակ-Լենան շրջանի Վեսթ քաղաքից 3 մղոն (4,8 կմ) հարավ հանդիսատեսի համար ժամանակավոր դիտահրապարակի տեղ է ընտրվել։ Հարթակներ են կառուցվել։ Ռինգլինգ եղբայրների կրկեսի (անգլ.՝ Ringling Brothers Circus) ներկայացումների համար վրաններ են դրվել, տեղում փորվել է երկու ջրհոր, տեղադրվել է տաղավար երեք հաղորդավարների համար, լրագրողների համար նախատեսված հարթակ, երկու հեռագրական գրասենյակ և հատուկ գնացքի դեպո, որի վրա տեղադրվել է հսկա «Քրաշ, Տեխաս» ցուցանակը, Միդուեյ Պլայանսից կրպակներ, ներառյալ լիմոնադի և սիգարի վաճառակետեր, կառնավալային խաղեր։
2-2-0 «ամերիկյան» տիպի երկու լոկոմոտիվներ ներկվել են վառ կանաչ և վառ կարմիր գույներով (համապատասխանաբար 999 և 1001 համարներով)։ Հատուկ ռելսեր են տեղադրել Քեթիի երկաթգծի կողքին։ Միջոցառումը հետաձգվել է մեկ ժամով, քանի որ հավաքված հանդիսատեսը դիմադրել է ոստիկանությանը, որն ամբոխին անվտանգ հեռավորության վրա էր փորձում պահել։ Լոկոմոտիվները 72 կմ/ժամ արագություն են հավաքել, որից հետո լոկոմոտիվների անձնակազմները դուրս են նետվել։ Լոկոմոտիվները հանդիպել են ճիշտ նախատեսված տեղում։ Բայց ճարտարագետները ճշգրիտ չեն հաշվարկել լոկոմոտիվային պայթյունի ուժը, և մարդկանց բազմությունը, չնայած ոստիկանության գործողություններին, չափազանց մոտ է եղել կանգնած դեպքի վայրին։ Լոկոմոտիվներից պայթյունից ցրված հարյուրավոր բեկորներ, որոնց մի մասը ընկել են հանդիսատեսի վրա, արդյունքում երկու մարդ է մահացել, և շատերը վիրավորվել են։ Լուսանկարիչ Ջարվիս Դինը (անգլ.՝ Jarvis Deane) պտուտակի հարվածից կորցրել է աչքը։ Շոուից հետո, ընդհարման վայրից վերամբարձ կռունկների օգնությամբ մի քանի ժամվա ընթացքում հավաքել են խոշոր բեկորները, իսկ հուշանվերների սիրահարները հավաքել են փոքր կտորները։ Նույն օրը կեսգիշերին, ժամանակավոր ստեղծված քաղաքը դադարկվել է։ Դժբախտ դեպքերի պատճառով Ջորջ Ուիլիամ Քրաշին հեռացրել են աշխատանքից, բայց հանրաճանաչության պատճառով նա հաջորդ օրը նոր գործ է գտել։ Այս միջոցառման վայրում տեղադրվել է հուշատախտակ։

Վավերագրական կադրեր
		
		
		


== Ծանոթագրություններ ==


== Արտաքին հղումներ ==
The Great Texas Train Crash at Crush(անգլ.)
Crush’s Locomotive Crash Was a Monster Smash(անգլ.)
The Train Crash at Crush, видеоролик(անգլ.)
Գեորգի Միրոնով

Գեորգի (Յուրի) Միխայլովիչ Միրոնով (ռուս.՝ Георгий (Юрий) Михайлович Миронов, հուլիսի 5, 1924(1924-07-05), Դոնի Ռոստով, South-East, Russian SFSR, ՌԽՖՍՀ, ԽՍՀՄ - 1994), ռուս խորհրդային գրող։


== Կենսագրություն ==
Գեորգի Միրոնովը ծնվել է Դոնի Ռոստով քաղաքում 1924 թվականի հուլիսի 5-ին։ Մասնակցել է Հայրենական մեծ պատերազմին։ 1950 թվականից սկսել է տպագրվել։ Ստացել է բարձրագույն կրթություն՝ 1955 թվականին ավարտելով Ղազախստանի համալսարանի բանասիրակյան ֆակուլտետը։ Հետագայում դարձել է բանասիրական գիտությունների թեկնածու (ատենախոսության թեման էր՝ «Կապիտալիզմի թեման Վ. Գ. Կորոլենկոյի ստեղծագործություններում»)։


== Ստեղծագործություն ==
Գեորգի Միրոնովը հեղափոխական շարժման, քաղաքացիական և Հայրենական մեծ պատերազմների մասնակիցների մասին ակնարկների, պատմվածքների և վիպակների հեղինակ է («Լեգենդ-իրողություն Ռուս Կապիտանի մասին» (1965), «Ճեղքման դիվիզիայի հրամանատար» (1970), «Եղի՛ր ողջ, լեյտենանտ» (1972), «Ռազմական խորհրդի անդամ» (1976), «Մենք բարձրանում էինք գրոհի» (1980), «Ինչպես էր ծառայում զինվորը» (1982), «Գերման Լոպատին» (Լ. Միրոնովի հետ համահեղինակությամբ, 1984), «Կոնստանտին Կալինովսկի» ակնարկ, որը լույս է տեսել «Նշանավոր մարդկանց կյանքը» շարքի ժողովածուում, «Զրահատանկային զորքերի մարշալ Պավել Ռիբալկո»՝ «Հայրենական մեծ պատերազմի գեներալներ և զորահրամանատարներ» ժողովածուում, թողարկում 1, 1970, 1971, «Տիմոֆեյ Ստրոկաչ» և «Սերգեյ Գուսարով»՝ «Սահմանապահներ» ժողովածուում, 1973, 1974, 1977)։ Միրոնովը հեղինակ է նաև ռուս գրողների կենսագրությունների և նրանց մասին ոչ գեղարվեստական գրքերի՝ «Կորոլենկո» (1962, հրատարակվել է «Նշանավոր մարդկանց կյանքը» շարքում)՝ Վ. Գ. Կորոլենկոյի մասին, «Անհամբեր ստեղծագործության բանաստեղծը» (1965)՝ Ն. Գ. Գարին-Միխայլովսկու մասին, «Մեր հարգելի Գլեբ Իվանովիչը...» (1970)՝ Գ. Ի. Ուսպենսկու մասին։


== Աղբյուրներ ==
Русская литература и фольклор. Фундаментальная электронная библиотека
Каталог ЖЗЛ
Հայաստանի ֆուտբոլի գավաթ 2007

«Հայաստանի ֆուտբոլի գավաթ 2007ը» Հայաստանի ֆուտբոլի գավաթի 16-րդ խաղարկությունն է։ Այն սկսվել է 2007 թվականի մարտի 21-ին և ավարտվել նույն թվականի մայիսի 9-ին։ Գավաթի 2007 թվականի խաղարկությանը մասնակցել են 14 թիմեր։ Նախորդ խաղարկության եզրափակչի մասնակիցներ «Փյունիկը» և «Միկան» իրենց ելույթները սկսել են քառորդ եզրափակչից։


== Արդյունքներ ==


==== 1-ին փուլ ====


==== 1/4 եզրափակիչ ====


==== 1/2 եզրափակիչ ====


==== Եզրափակիչ ====


== Ռմբարկուներ ==


== Տես նաև ==
Հայաստանի Բարձրագույն խումբ 2007
Հայաստանի Առաջին խումբ 2007
Հակոբ Տոնոյանի անվան Սուպերգավաթ 2007


== Արտաքին հղումներ ==
2007 թվականի Անկախության Գավաթի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Գրականություն ==
Հինդաստե

Հինդաստե (էստ․՝ Hindaste), գյուղ Էստոնիայի Լյաենեմաա նահանգի Նիվա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կեքսի

Կեքսի, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 5-6 կմ հեռու։


== Պատմություն ==
Գյուղն ավերվել, իսկ բնակիչները կոտորվել են 1915 թվականի Մեծ եղեռնի ժամանակ։


== Բնակչություն ==
XIX դարի վերջին ուներ 200 հայ և մոտ նույնքան էլ հույն բնակիչ։


== Պատմամշակութային կառույցներ ==
Կեքսին ուներ քարաշեն, սյունազարդ եկեղեցի, որի շինրարությունը վերագրվում էր Հուստիանոս Ա կայսրին (527-565 թթ.): Հայերը եկեղեցին կոչում էին Հունաց վանք, իսկ թուրքերը Մերմեռ քիլիսա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Երեխաների իրավունքների ժնևյան հռչակագիր

Երեխաների իրավունքների ժնևյան հռչակագիր, երեխաների իրավունքների հռչակագիր, մշակվել է Էգլանտին Ջեբբի կողմից։ Ընդունվել է 1924 թվականի նոյեմբերի 26-ին Ժնևում՝ Ազգերի լիգայի հինգերորդ Ասամբլեայի ժամանակ։ Այն ուներ 5 հիմնական սկզբունք, որոնք ուղղված էին, մասնավորապես, երեխաների աշխատանքի և ստրկության, անչափահասների վաճառքի և մարմնավաճառության դեմ։ Ասամբլեան կոչ է արել իր անդամներին հետևել հռչակագրի դրույթներին` երեխաների պաշտպանության և նրանց բարեկեցությունը բարելավելու նպատակով։
Ներկայումս փաստաթղթի բնօրինակը պահվում է Ժնևի քաղաքային արխիվում։ Փաստաթղթի վրա դրված են Ասամբլեայի պատվիրակների ստորագրությունները, մասնավորապես, Էգլանտին Ջեբբի, Յանուշ Կորչակի, Գյուսատվ Ադորայի, Շվեյցարիայի Կոնֆեդերացիայի նախկին նախագահի։


== Ժամանակագրություն ==
19․05․1919  - Լոնդոնում Ջեբբ Էգլատինը և նրա քույր Դորոտի Բաքսթոնը հիմնեցին բրիտանական «Save the Children» կազմակերպությունը։ Այն դարձավ Երեխաների անվտանգության միջազգային ֆոնդի առաջին կազմակերպությունը։ Որպես կազմակերպության գլխավոր նպատակ՝ առաջադրվեց ստեղծել երեխաների պաշտպանության միջազգային հզոր ալյանս, որն աշխարհի բոլոր անկյուններում կունենար իր ներկայացուցչությունը։
19․11․1919 - Շվեյցարիայում ստեղծվեց երեխաների պաշտպանության և փրկության՝ երկրում առաջին կազմակերպությունը՝ «Rädda Barnen» անվանմամբ։ Դրա հիմնադրմանը մասնակցել են Էլեն Պալմշերնան (նախագահ), գրող Էլին Վագները և Հերդա Մարկուսը։
1920 - Ժնևում հիմնվեց «International Save the Children Union» կազմակերպությունը։ Ստեղծման պահին ալյանսի խոշորագույն անդամներն էին անգլիական «Save the Children Fund»-ը և շվեդական «Rädda Barnen»-ը։
23․02․1923 - Ժնևում «International Save the Children Union»-ն ընդունեց «Երեխաների պաշտպանության մասին» հռչակագիրը, որը մշակել է Ջեբբ Էգլատինը։
26․11․1924 - Ժնևում Ազգերի լիգայի Հիգերորդ Ասամբլեայի կողմից ընդունվեց և հաստատվեց «Երեխաների իրավունքների հռչակագիրը»։


== Հռչակագրի հինգ սկզբունքներ ==
Երեխային պետք է տրամադրվեն միջոցներ, որոնք անհրաժեշտ են նրա ինչպես ֆիզիկական, այնպես էլ հոգևոր նորմալ զարգացման համար։
Քաղցած երեխան պետք է կերակրվի, հիվանդ երեխային պետք է օգնություն ցույց տալ, սխալված երեխային պետք է ուղղություն ցույց տալ, իսկ որբ և անտուն երեխան պետք է ապաստան և օժանդակություն ստանա դժվար պահին։
Դժվար իրավիճակներում երեխան առաջին հերթին  պետք է օգնություն ստանա։
Երեխան պետք է մեծանա սիրո մթնոլորտում և պաշտպանված լինի շահագործման բոլոր տեսակներից։
Երեխան պետք է դաստիարակվի այն գիտակցմամբ, որ իր լավագույն որակները պետք է ծառայեցնի ի շահ հանրության։


== Ծանոթագրություններ ==


== Տես նաև ==
Երեխայի իրավունքների կոնվենցիա
Երեխաների պաշտպանության միջազգային օր
Հունիսի 1


== Արտաքին հղումներ ==
Հռչակագրի մասին (անգլ.)
Պետյան ու Կարմիր գլխարկը

«Պետյան ու Կարմիր գլխարկը» (ռուս.՝ «Петя и Красная Шапочка»), խորհրդային նկարված մուլտիպլիկացիոն ֆիլմ։ Սցենարը գրել է Վլադիմիր Սուտեևը՝ Շառլ Պերոյի «Կարմիր գլխարկ» հեքիաթի մոտիվներով։


== Սյուժե ==
Պետյա Իվանովը պատահաբար հայտնվում է Կարմիր գլխարկի մասին հեքիաթում։ Տեսնելով, թե ինչպես է Գորշ Գայլը խաբում դյուրահավատ աղջկան՝ Պետյան, կյանքը վտանգի ենթարկելով, տատիկին ու թոռնիկին փրկում է անխուսափելի մահից՝ վարվելով իսկական պիոների նման։


== Ստեղծողներ ==


== Պարգևներ ==
1959 − Կիևի Համամիութենական կինոփառատոնի (ԽՍՀՄ) մուլտիպլիկացիոն ֆիլմերի բաժնի 2-րդ մրցանակ
1960 − Անսիի (Ֆրանսիա) Անիմացիոն ֆիլմերի միջազգային VII փառատոնի «Դափնեպսակ» մրցանակ մանկական լավագույն ֆիլմի համար


== Վերաթողարկում DVD-ով ==
Մուլտֆիլմը DVD-ով բազմիցս վերաթողարկվել է մուլտֆիլմերի հավաքածուներով.

«Փոքրիկն ու Կառլսոնը», տարածող՝ «Крупный план», սկավառակի մուլտֆիլմերը՝ «Փոքրիկն ու Կառլսոնը» (1968), «Կառլսոնը վերադարձել է» (1970), «Նորից անբավարար» (1957), «Պետյան ու Կարմիր գլխարկը» (1958)։
«Հյուր հեքիաթներին։ Թողարկում 2», տարածող՝ «Крупный план», սկավառակի մուլտֆիլմերը՝ «Ամանորի գիշեր (մուլտֆիլմ)|Ամանորի գիշեր]]» (1948), «Պետյան ու Կարմիր գլխարկը» (1958), «Ձմեռ պապն ու ամառը» (1969), «Սագեր և կարապներ» (1949), «Արջուկը» (1964), «Արծաթե սմբակ» (1977)։


== Ծանոթագրություններ ==


== Գրականություն ==
Сутеев В. Г. В мире сказок В. Сутеева. — АСТ, 2013. — 272 с. — (Сказки). — ISBN 978-5-17-059453-5, 978-5-17-057941-9
Коллектив авторов Сказки-мультфильмы для девчонок и мальчишек / О.Муравьёва. — М: ООО "Издательство АСТ", 2006. — С. 47-60. — 64 с. — ISBN 5-17-036945-X
Фильмы-сказки. Сценарии рисованных фильмов. Выпуск 5.. — М.: Искусство, 1958. — 290 с.


== Արտաքին հղումներ ==
«Պետյան ու Կարմիր գլխարկը» մուլտֆիլմը «Անիմատոր.ռու» կայքում
Мультфильм «Петя и Красная Шапочка» смотреть онлайн на Каруника
Ազգային կինոպորտալ film.ru Archived 2007-02-10 at the Wayback Machine.
Петя и Красная Шапочка смотреть онлайн на сайте Все Сказки
Լեոպոլդ Ստոկովսկի

Լեոպոլդ Ստոկովսկի (անգլ.՝ Leopold Anthony Stokowski, ապրիլի 18, 1882(1882-04-18)[…], Լոնդոն, Մեծ Բրիտանիայի և Իռլանդիայի միացյալ թագավորություն - սեպտեմբերի 13, 1977(1977-09-13)[…], Նեթեր Ուալոփ, Թեսթ Վելի, Հեմփշիր, Հեմփշիր, Միացյալ Թագավորություն), ամերիկացի դիրիժոր։ Ազգությամբ՝ լեհ (մայրը շոտլանդուհի էր)։


== Կենսագրություն ==
Ավարտել է Լոնդոնի թագավորական երաժշտական քոլեջը, կատարելագործվել Փարիզում, Բեռլինում։ Որպես դիրիժոր հանդես է եկել 1908 թվականից, Լոնդոնում։
Հյուրախաղերով հանդես է եկել իր գլխավորած (1912-1936) Ֆիլադելֆիայի սիմֆոնիկ նվագախմբի հետ, որին համաշխարհային ճանաչում է բերել։ Ղեկավարել է նաև ԱՄՆ-ի այլ խոշորագույն սիմֆոնիկ նվագախմբեր, այդ թվում՝ իր իսկ ստեղծած Համաամերիկյան երիտասարդական (1940-1942), ապա Հոլիվուդի (1945-1949), Նյու Յորքի ֆիլհարմոնիկ (1949-1950) են։
Հիմնադրել է Ամերիկայի սիմֆոնիկ նվագախումբը Նյու Յորքում (1962 թվականին)։ 1970-1977 թվականներին եղել է Լոնդոնի սիմֆոնիկ նվագախմբի դիրիժորը։
Ստոկովսկու երաժշտական մշակույթում ամերիկյան ոճի աչքի ընկնող ներկայացուցիչներից է (լայն լսարան նվաճելու համար հանդես է բերել հնարամտություն, ունկնդիրներին զարմացրել ամերյան կոմպոզիտորների նորագույն բարդ երկերի կատարմամբ, դահլիճում կիրառել լուսային էֆեկտներ և այլն)։
Մեծ դեր է խաղացել որպես երաժշտական լուսավորիչ՝ կազմակերպել է մանուկների և պատանիների համար համերգների շարքեր։
Գրել է «Երաժշտությունը բոլորիս համար» գիրքը (1943), նկարահանվել կինոնկարներում («Հարյուր տղամարդ և մի աղջիկ», «Ֆանտազիա», «Կառնեգի-հոլլ» և այլն)։ Երաժշտական երկերի հեղինակ է։
1958 թվականին հանդես է եկել ԽՍՀՄ-ում։


== Ծանոթագրություններ ==
Աստերոիդների ցանկ (75701-75800)

Աստերոիդների ցանկ (75601-75700)  • Աստերոիդների ցանկ  • Աստերոիդների ցանկ (75801-75900)
 Աստերոիդների ցանկ (75601-75700)  • Աստերոիդների ցանկ  • Աստերոիդների ցանկ (75801-75900)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Աթանի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Աթան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 20 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ազատ արհմիությունների միջազգային կոնֆեդերացիա

Ազատ արհմիությունների միջազգային կոնֆեդերացիա, ԱԱՄԿ (անգլ.՝ International Confederation of Free Trade Unions, ICFTU), միջազգային արհմիութենական միավորում 1949-2006 թվականներին։
Հիմնվել է 1949 թվավանին, Լոնդոնում՝ Արհմիությունների համաշխարհային ֆեդերացիայի պառակտումից հետո։ 
Ընդգրկել է մոտ 148 երկրների 225 կազմակերպություն՝ շուրջ 157 միլիոն անդամով։ Ունեցել է նաև 2 տարածաշրջանային կազմակերպություն՝ Ասիական և Միջամերիկյան։ Կենտրոնական վարչությունը գտնվում էր Բրյուսելում, ղեկավար մարմիններն էին՝ կոնգրեսը (հրավիրվում էր 3 տարին մեկ անգամ), ընտրովի գործադիր կոմիտեն, գլխավոր քարտուղարը և նախագահը։
Հրատարակել է «Ազատ արհմիութենական աշխարհ» ամսագիրը՝ անգլերեն, ֆրանսերեն, գերմաներեն և իսպաներեն լեզուներով։
Լուծարվել է 2006 թվականի հոկտեմբերի 31-ին, Աշխատանքի համաշխարհային կոնֆեդերացիայի հետ ձուլվելով կազմել է Արհմիությունների միջազգային կոնֆեդերացիան։
Պովչ

Պովչ (ուկրաիներեն՝ Повч), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1870 թվականին։
2001 թվականի տվյալներով Պովչ գյուղում բնակվում էր 452 մարդ։ Բնակավայրը զբաղեցնում է 1,98 կմ² տարածք։ Բնակչության խտությունը կազմում էր 228,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեսկովսկի գյուղական խորհուրդ (Կոզելշչինսկի շրջան)

Անվան այլ կիրառումների համար տե՛ս՝ Պեսկովսկի գյուղական խորհուրդ (այլ կիրառումներ)Պեսկովսկի գյուղական խորհուրդ  (ուկրաիներեն՝ Пісківська сільська рада), Ուկրաինայի Պոլտավայի մարզի Կոզելշչինսկի շրջանում։
2001 թվականի տվյալներով Պեսկովսկի գյուղական խորհրդում բնակվում էր 816 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կալա (Կարաքիլիսայի գավառ)

Կալա, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Շառիան գետի աջ ափին, Կարաքիլիսա քաղաքից 16 կմ արևմուտք։


== Բնակչություն ==
XX դարի սկզբին ուներ 14 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գրեբենիկի (գյուղ, Վալկիի շրջան)

Անվան այլ կիրառումների համար տե՛ս՝ ԳրեբենիկիԳրեբենիկի (ուկրաիներեն՝ Гребінники), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1820 թվականին։
2001 թվականի տվյալներով Գրեբենիկի գյուղում բնակվում էր 50 մարդ։ Բնակավայրը զբաղեցնում է 5,94 կմ² տարածք։ Բնակչության խտությունը կազմում էր 8420 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փարիզի ռազմական դպրոց

Փարիզի ռազմական դպրոց (ֆր.՝ École militaire), զինվորական մասնագիտացված ուսուցմամբ ուսումնական հաստատություն Ֆրանսիայում։
Տեղակայված է երկրի մայրաքաղաք Փարիզի կենտրոնում՝ Մարսի դաշտի արևելյան հատվածում, վարչականորեն՝ Փարիզի յոթերորդ շրջանում։


== Պատմություն ==
Ռազմական դպրոցը հիմնադրվել է Ավստրիայի ժառանգության համար մղվող պատերազմից հետո՝ 1751 թվականի հունվարի 18-ին։ Այն ստեղծվել է Ֆրանսիայի թագավոր Լուի Սիրվածի հրամանագրով, ինչպես նաև Մարքիզուհի դե Պոմպադուրի հովանավորությամբ և Ժոզեֆ Պարի Դյուվերնի ֆինսանսավորմամբ։
Դպրոցի ստեղծման նպատակը աղքատ ազնվականական ընտանիքների երեխաներին զինվորական կրթություն տալն է։ Կառույցի շենքը նախագծել է ճարտարապետ Անժ-Ժակ Գաբրիելը։ Շինարարական աշխատանքները սկսվել են 1752 թվականին, սակայն դպրոցի պաշտոնական բացումը տեղի է ունեցել միայն ութ տարի հետո՝ 1760 թվականին։
Ֆրանսիայի կայսր Նապոլեոն I Բոնապարտը ևս եղել է այս դպրոցի սանը։ Երիտասարդ հասակում Նապոլեոնն ընդունվել է Փարիզի ռազմական դպրոց, սակայն ֆինանսական դժվարությունների պատճառով մեկ տարի անց ստիպված է եղել թողնել ուսումը։


== Ռազմական հաստատություն ==
Ներկայումս Փարիզի ռազմական դպրոցն իրենից ներկայացնում է ռազմագիտական և գիտահետազոտական հաստատությունների համալիր։ Այստեղ գործում են ստորև նշված հիմնական հաստատությունները՝

Ռազմական ակադեմիա
Զինվորական դպրոցի ռազմավարական հետազոտությունների ինստիտուտ
Առաջատար ռազմական հետազոտությունների կենտրոն
Գլխավոր շտաբի սպայական բարձրագույն դպրոց


== Ծանոթագրություններ ==


== Արտաքին հղումներ ==
Փարիզի ռազմական և ստրատեգիական դպրոցի պաշտոնական կայք (ֆր.)
Պրեմիեր Լիգա 2004-05 (Անգլիա)

Պրեմիեր Լիգա 2004-05-ը Անգլիայի Պրեմիեր Լիգայի 13-րդ սեզոնն էր։
Սեմյորկա (հեռուստաալիք)

Սեմյորկա (ռուս.՝ Семёрка), նախկինում դաշնային հեռուստաալիք Ռուսաստանում։ 2011 թվականի դեկտեմբերի 31-ին ավարտել է եթերը, իր հաճախականությունը փոխանցելով Disney Channel հեռուստաալիքին։


== Ծանոթագրություններ ==
Dr. Watson

Dr. Watson, Microsoft Windows օպերացիոն համակարգի ծրագրերի դեբագեր։ Այն սովորաբար կրում է drwatson.exe, drwtsn32.exe կամ dwwin.exe անունները, կախված օպերացիո համակարգի տարբերակից։ Ծրագիրը իր անունը ստացել է ի պատիվ Արթուր Կոնան Դոյլի Շերլոկ Հոլմսի պատմության բժիշտ Ջոն Վաթսոնի, քանի որ ծրագրի նպատակը՝ սխալի ախտորոշումը և այն լուծելն է։ Սկզբնական շրջանում գործիքը կրել է «Sherlock» անվանումը։ «Watson» բառը հետագայում սկսվել է օգտագործվել և դրա հետ մեկ տեղ սկսվել է օգտագործել սխալների հավաք և ուղղարկում օգտատիրոջը։


== Զեկույց սխալների մասին ==
Dr. Watson-ի կողմից հավաքված տեղեկությունը՝ իրենից ներկայացնում էր տեխնիկանան տեղեկություն, որը պետք է ծրագրային ապահովման մասնագետներին, որպեսզի անալիզի ներկայացնի սխալը։ Drwtsn32.log տեքստային ֆայլը ստեղծվում է այն ժամանակ, երբ տեղի է ունենում սխալ, և այն հնարավոր է ուղղարկել ծրագրային ապահովման մասնագետներին լուծում ստանալու համար։ Ինչպես նաև հնարավոր է ստեղծվի ֆայլ-մինիդամպ՝ բինարային ֆայլ, որը հնարավոր է բացել և ենթարկել անալիզի ծրագրի միջոցով։ Dr. Watson կարող է որոշել սխալի ճշգրիտ տեղը, եթե կա անհրաժեշտություն սիմվոլային ֆայլի  (symbol files)  և կարող է կարգավորել ճանապարհը այդ ֆայլերին հասնելու համար։
Այն ժամանակ, երբ Windows-ում հայտնվում է կրիտիկական սխալ, համակարգը որոնում է կատարում ծրագրային սխալի մշակչում (error handler)։ Ծրագրային սխալի մշակիչը, հասարակ գրանցված ֆունկցիա է, որը աշխատում է այն ժամանակ երբ առաջանում է խնդիր։ Կա հնարավորություն օգտագործել «Dr. Watcon»-ը օպերացիոն համակարգի ներքին դեբագերի հետ։
Windows Vista տարբերակի հետ միասին ծրագրի անվանումը դարձավ «Problem Reports and Solutions»։


== Նմանատիպ ծրագրեր Windows-ում ==
Google Breakpad-ը, համարվում է բազմապլատֆորմային գրադարան բաց ներքին կոդով, որը նախատեսված է սխալի մասին զեկույց ուղղարկելու համար։ Այն օգտագործում է հայտնի Firefox բրաուզերի զեկուցային համակարգը։
CrashRpt գրադարանը, նույնպես նախատեսված է սխալների մասին զեկույցների հավաքման և ուղղարկման համար։ Այն համարվում է բաց գրադարան, սակայն ի տարբերություն Breakpad-ի այն նախատեսված է միայն Windwos-ի համար։


== Ծանոթագրություններ ==


== Արտաքին հղումներ ==
How to disable Dr. Watson for Windows
Dr. Fun on Dr. Watson, 27 June 2000
ԷԱՄ

Ազգային-ազատագրական ճակատ, ԷԱՄ (հուն․՝ Εθνικό Απελευθερωτικό Μέτωπο), Հունաստանի ազգային-ազատագրական ճակատային քաղաքական կուսակցությունների, խմբավորումների, դեմոկրատական կազմակերպությունների և առանձին հայրենասերների միավորում։ Ստեղծվել է կոմունիստական կուսակցության նախաձեռնությամբ 1941 թվականին (համախմբելով նաև ձախակողմյան և հանրապետական բազմաթիվ այլ ուժերի), երկիրը Նացիստական Գերմանիայի կողմից օկուպացնելուց հետո։
Ունեցել է իր զինված ուժերը և կոմիտեները՝ երկրի տարբեր վայրերում։ 1944 թվականին ստեղծել է ազգային-ազատագրական քաղաքական կոմիտեն, որն իրականացնում էր ժամանակավոր կառավարության գործառույթներ։ Կազմակերպությունը հասավ իր առջև դրված նպատակների իրագործման գագաթնակետին 1944 թվականի տարեվերջին, երբ վերջինիս տիրապետության տակ էր գտնվում երկրի տարածքների մեծ մասը։ Այնուամենայնիվ, 1944 թվականի դեկտեմբերին այն աղետալի պարտություն կրեց, որից հետո սկիզբ դրվեց ճակատի աստիճանական անկմանը, որից հետո բռնկվեց Հունաստանի քաղաքացիական պատերազմը։
1947 թվականի դեկտեմբերին Հունաստանի կառավարությունն արգելեց ԷԱՄ-ի և նրա մեջ մտնող կազմակերպությունների գործունեությունը։
Դարբասի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Դարբաս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 30 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռոբերտ Այգեր

Ալեն Ռոբերտ «Բոբ» Այգեր (անգլ.՝ Robert Allen «Bob» Iger, փետրվարի 10, 1951(1951-02-10), Oceanside, Նասաու շրջան, Նյու Յորք, ԱՄՆ), ամերիկացի գործարար, Ուոլթ Դիսնեյ ընկերության նախագահ և գլխավոր գործադիր տնօրեն։


== Կենսագրություն ==
Ծնվել է 1951 թվականին Լոնգ Այլենդում։ Նրա հայրը եղել է Greenvale Marketing Corporation-ի գործադիր փոխնախագահ և գլխավոր մենեջեր,իսկ մայրը աշխատել է Նյու Յորքի Օուշնսայդի միջնակարգ դպրոցում։ Ավարտելով Իթաք քոլեջը, Ռոբերտը սկսեց աշխատել որպես տեղական հեռուստատեսության եղանակի կանխատեսման առաջատար։ 1974 թվականին նա աշխատանքի է անցել American Broadcasting Company-ում, 1993-1994 թվականներին եղել է ABC Network Television Group-ի նախագահը, ապա աշխատել է Capital Cities/ABC-ի գլխավոր գործադիր տնօրենի պաշտոնում։ Վերջինս 1996 թվականին գնվել է Disney ընկերության կողմից, որից հետո ստացել Է ABC, Inc անվանումը, նախագահի պաշտոնում Այգերը մնացել է մինչև 1999 թվականը։
1999 թվականի սկզբին Այգերը նշանակվել է Walt Disney International-ի նախագահ, որը պատասխանատու է արտասահմանում Disney ընկերության շահերը ներկայացնելու համար։ 2000 թվականին նա ստացել է Ուոլթ Դիսնեյ ընկերություն-ի գլխավոր օպերացիոն տնօրենի պաշտոնը, ինչպես նաև դարձել է տնօրենների խորհրդի անդամ։ Այգերը դեռևս զգալի դեր է խաղացել ABC ընկերությունում, ինչպես նաև շարունակել է պատասխանատու լինել Disney-ի միջազգային գործունեության համար։ Մասնավորապես, նա զբաղվել է ընկերության արտադրանքի անօրինական տարածման խնդրով, ինչպես նաև հնարավորություններ է ունեցել Ասիայի երկրներում Դիսնեյի նոր թեմատիկ զբոսայգիներ բացել։
Որպես նախագահ և COO, Այգերըը սերտորեն աշխատել է ընկերության գլխավոր տնօրեն Մայքլ Այսների հետ։ Այն բանից հետո, երբ վերջինս 2004 թվականին հայտարարեց այն մասին, որ լքում է իր պաշտոնը, Ռոբերտ Այգերը նշանակվեց նրա իրավահաջորդը և նոր պաշտոն զբաղեցրեց 2005 թվականին։ Գլխավոր գործադիր տնօրենի պաշտոնը նա զբաղեցնում է մինչ օրս։ Նախագահի դերում Այգերը կենտրոնացել է ընկերության ժամանցային հատվածի զարգացման, միջազգային էքսպանսիայի, ինչպես նաևւնորարարությունների զարգացման վրա։ 2006 թվականին Դիսնեյի օրոք ձեռք է բերվել Փիքսար ընկերությունը։ 2011 թվականից հանդիսանում է Էփլ ընկերության տնօրենների խորհրդի անդամ։
2006-2007 թվականներին Այգերն ընդգրկվել է Fortune ամսագրի կողմից բիզնեսի ամենաազդեցիկ մարդկանց թոփ-25-ում։ 2009 թվականին Forbes հանդեսում նա դարձել է «Top Gun CEOs»-ից մեկը, իսկ 2014 թվականին «Chief Executive» հրատարակությունը նրան անվանել է «Տարվա CEO» :


== Անձնական կյանք ==
Այգերը ամուսնացած էր երկու անգամ։ Առաջին ամուսնությունից՝ Քեթլին Սյուզենից ունի երկու երեխա։ 1995 թվականից մինչ օրս ամուսնացած է Ուիլոու Բեյի հետ և ունի երկու երեխա։


== Ծանոթագրություններ ==


== Արտաքին հղումներ ==
«Боб Айгер: «Стараюсь придерживаться формулы Уолта Диснея»»։ Variety Russia (չաշխատող հղում)
Աբրանտիշ

Աբրանտիշ (պորտ.՝  Abrantes; [ɐ'bɾɐ̃tɨʃ] Պորտուգալերեն արտասանություն: [[Միջազգային հնչյունական այբուբեն|[ɐˈβɾɐ̃tɨʃ]]] ( )), քաղաք և նույնանուն համայնքի կենտրոն Պորտուգալիայի կենտրոնական մասում՝ Մեդիու-Տեժու ենթատարածաշրջանի Ռիբատեժու մարզի Սանտարեն շրջանում, Տեժու գետի ափին։ Զբաղեցնում է 714,69 քառակուսի կիլոմետր տարածք։ 2011 թվականի տվյալներով բուն քաղաքի բնակչության թվաքանակը եղել է մոտավորապես 18 հազար, ամբողջ համայնքինը՝ 39.325 (2021 թվականի մարդահամարի տվյալներով՝ համապատասխանաբար 17,5 հազար և 34.351): Համայնքի կազմում ընդգրկված է 13 բնակավայր, դրանցից 12-ը՝ գյուղական։


== Պատմություն ==
Քաղաքը հիմնադրվել է 1179 թվականին։ Բնակավայրի հովանավոր սուրբը Սան Վիսենտեն է։ Տոնը նշվում է հունիսի 14-ին։


== Բնակչություն ==


== Պատկերասրահ ==

		
		
		
		
		
		
		
		
		


== Կլիմա ==
Աբրանտիշին բնորոշ է միջերկրածովյան կլիման՝ շոգ ու չոր ամառներով և մեղմ ու խոնավ ձմեռներով։ 


== Քույր քաղաքներ ==
Աբրանտիշը բարեկամական սերտ կապեր է հաստատել հետևյալ քաղաքների հետ.

 Ֆրանսիա Պարտենե
 Կաբո Վերդե Սան Նիկոլաու
 Ճապոնիա Հիտոյոսի
 Արևելյան Թիմոր Բոբոնարու (2011 թվականից)
 Իսպանիա Առնեդո
 Գերմանիա Վայնշտադ
 Ռումինիա Միովենի


== Ծանոթագրություններ ==


== Արտաքին հղումներ ==
Աբրանտիշի համայնքապետարան (Պորտուգալերեն)
Núcleo urbano da cidade de Abrantes
«Абрантес, город»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Բիլ Ռասել

Ուիլյամ Ֆելթոն Ռասել (անգլ.՝ William Felton Russell, փետրվարի 12, 1934(1934-02-12), Մոնրո, Վաշիտա շրջան, Լուիզիանա, ԱՄՆ - հուլիսի 31, 2022(2022-07-31), Մերսեր Այլենդ, Քինգ շրջան, Վաշինգտոն, ԱՄՆ), ամերիկացի նախկին պրոֆեսիոնալ բասկետբոլիստ, կենտրոնական։ Ողջ մասնագիտական կարիերայի ընթացքում (1956-1969) հանդես է եկել Բասկետբոլի ազգային ասոցիացիայի (NBA) «Բոստոն Սելտիքս» ակումբում։ «Սելտիքսի» կազմում Ռասելը ռեկորդային 11 անգամ նվաճել է NBA-ի գավաթը։ Հաղթած 11 առաջնությունները հյուսիսամերիկյան լիգաներում պատկանում է Ռասելին և Հոկեյի ազգային լիգայի (NHL) «Մոնրեալ Կանադիենս» ակումբի կենտրոնական Հենրի Ռիչարդին, ով նույնքան անգամ հաղթել էր Սթենլիի գավաթը։ Հաղթած առաջնություններից զատ Ռասսելը 5 անգամ ճանաչվել է կանոնավոր առաջնության ամենաարժեքավոր խաղացող (MVP), տասներկու անգամ ճանաչվել NBA աստղ (All-Star)։
Ուսանողական առաջնությունը անցկացրել է Սան Ֆրանցիսկոյի համալսարանում, որի կազմում երկու տարի անընմեջ հաղթել է NCAA-ի առաջնությունը (1955, 1956)։ 1956 թվականի Մելբուրնի օլիմպիական խաղերում նվաճել է ոսկե մեդալ՝ որպես Միացյալ Նահանգների բասկետբոլի ազգային հավաքականի ավագ։


== Ծանոթագրություններ ==


== Արտաքին հղումներ ==
Բիլ Ռասելի Էջը ՖԻԲԱ-ի փառքի սրահում Archived 2007-09-30 at the Wayback Machine.
Բիլ Ռասելի էջը Բասկետբոլի փառքի սրահում Archived 2011-06-03 at the Wayback Machine.
Էջը NBA.com կայում
Էջը Բասկետբոլ-ռեֆերենսում Archived 2013-05-12 at the Wayback Machine.
Վինիեգրա դե Առիբա

Վինիեգրա դե Առիբա (իսպ.՝  Viniegra de Arriba), քաղաք և մունիցիպալիտետ Իսպանիայում, մտնում է Ռիոխա նահանգի մեջ։ Մունիցիպալիտետը գտնվում է Անգիանո շրջանում։ Բնակչությունը 47 մարդ (2010 թվականի տվյալներով)։ Տարածքը 38,46 կմ² է։ Քաղաքը պրովինցիայի վարչական շրջանից հեռու է 49 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Արշավիր Տաթևյան

Արշավիր Շավարշի Տաթևյան (փետրվարի 1, 1909(1909-02-01) - ապրիլի 8, 1971(1971-04-08)), հայ խորհրդային աստղագետ-գեոդեզիստ։ Տեխնիկական գիտությունների դոկտոր (1968)։
Գրիգոր Տաթևյանի եղբայրը։
1934 թ. ավարտել է Մոսկվայի գեոդեզիական ինստիտուտը։ 1933 թվականից աշխատել է Մոսկվայի մետրոպոլիտենի շինարարությունում։ 1940-1969 թվականներին եղել է Գեոդեզիայի, աերոհանույթի և քարտեզագրության կենտրոնական ԳՀԻ-ի տնօրեն, 1969 թվականից՝ նույն ինստիտուտի բարձրագույն գեոդեզիայի և կիրառական աստղագիտության լաբորատորիայի վարիչ։ 1937 թվականից դասախոսել է Մոսկվայի գեոդեզիական ինստիտուտում։ Աշխատությունները վերաբերում են բարձրագույն գեոդեզիայի աստղագիտական-գեոդեզիական ցանցի գնահատման հարցերին։ Տաթևյանի գեոդեզիական հենարանային ցանցի կառուցման մասին հետազոտությունները կարևոր դեր են խաղացել ԽՍՀՄ-ում գեոդեզիական հիմնական աշխատանքների կազմավորման համար գիտական հետազոտությունների զարգացման գործում։ Պարգևատրվել է Աշխատանքային կարմիր դրոշի շքանշանով։